
20.01.09, aom
UTFYLLENDE PROSJEKTPLAN 
Strategiprosess ved HiST våren 2009
Godkjent av Prosjektgruppen i møte 14.01.09
Denne utfyllende prosjektplanen regulerer aktiviteter og framdrift for strategiprosessen våren 2009, på basis av Høgskolestyrets vedtak i saken. Prosjektplanen er for øvrig framstilt grafisk i dokumentet ”Framdriftsplan”, som en finner på https://ansatt.hist.no/content.ap?thisId=25316 
I.
Styrende vedtak 
Strategivedtaket
Jfr. HS-V-051/2008 Strategiprosessen ved HiST:
1. Høgskolen skal utarbeide en strategisk plan for perioden 2010 – 2015. Rektors planforslag legges fram for Høgskolestyrets møte primo juni 2009. 

2. Planen skal ha en klar funksjon som styringsdokument for virksomhetsnivået så vel som for avdelingene. Dette innebærer blant annet at planen bør 

· være spisset, kort, konsis og målrettet

· tydeliggjøre ambisjoner, retning, mål og strategier

· synliggjøre satsinger og prioriteringer i en etterprøvbar form

3. Prosessen våren 2009 skal være ressurseffektiv. Dette impliserer blant annet at 

· i det strategiske grunnlagsarbeidet bør eksisterende eksterne og interne dokumenter gjenbrukes der dette er mulig og relevant.

· høgskolens faste utvalg og fora bør brukes i utstrakt grad som ressursgrupper

· fellessamlinger bør tilstrebes der dette er tematisk relevant og hensiktsmessig.

4. Prosessen skal være åpen og inkluderende. Dette impliserer blant annet at 
· det skal være muligheter for bred medvirkning fra primærinteressentene tilsatte, studenter og eksterne samarbeidspartnere
· prosjektplanen skal være tilgjengelig for alle interessenter
· grunnlagsdokumenter, oppspill og arbeidsnotater skal legges ut på intranett på egne nettsider. 
· nettsidene skal inkludere et dialogforum. 
5.
Høgskolestyret er prosjektets styringsgruppe. Styringsgruppa har ansvar for å styre strategiprosessen mht. framdrift og kvalitet fram til utsending av høringsutkastet til interne og eksterne instanser. Prosjektgruppa ledes av rektor og består av rektorat, dekanat, direktører og representanter fra studenter og tjenestemannsorganisasjoner i henhold til lov- og avtaleverk.

6. 
Prosjektet skal ledes av en prosjektgruppe som har ansvar for framdrift og kvalitet. Prosjektgruppa ledes av rektor.

7.
Styret ønsker å være godt involvert i strategiprosessen. I den forbindelse ber styret rektor om at det arrangeres et styreseminar om høgskolens strategiske grunnlag snarest råd.

Andre vedtak med henvisning til strategiprosessen
· HS-V-016/2008 Stjernøutvalgets innstilling "Sett under ett" (NOU 2008:3) – HiSTs høringssvar, vedtakets pkt. 2:

Styret støtter forslaget til høringsuttalelse fra HiST angående nye regler for

akkreditering som universitet. I praksis betyr dette at HiST kan bli universitet om noen

år. Dette er en mulighet som må utredes i planlagt strategiprosess.
· HS-V-054/08 Omstilling ved HiST – bemanningsplaner, pkt 7:

Rektor bes videre om å vurdere avdelingsstrukturen ved HiST som en del av strategiarbeidet.

II.
Hovedfaser i strategiprosessen våren 2009
Strategisk plan skal vedtas i Høgskolestyrets junimøte 2009. Dette innebærer at prosessen må kjøres stramt tidsmessig. Prosessen vil følge en ordinær sekvens, som består av:

· Strategisk grunnlag

· Mål for HiST og strategiske valg
· Høringsrunde og sluttbehandling i Høgskolestyret

---------------

· Implementering av ny plan som ledd i det ordinære plan- og budsjettarbeidet.
Det legges vekt på en ressurseffektiv og åpen og inkluderende prosess (jfr. Høgskolestyrets strategivedtak, pkt I) over). Alle prosjektskriv legges ut på prosjektets nettsider. Nettsidene har et dialogforum, som er tilgjengelig for alle brukere med tilgang til høgskolens ansatte – eller studentnett.

2.1
Fase 1: Strategisk grunnlag: uke 1 – 3/(4)
Aktiviteter
· Strategiseminar for Høgskolestyret (= Styringsgruppen) om strategisk grunnlag 8. januar.
· Strategidag 13. januar 2009 med brei deltaking fra HiSTs avdelingsstyrer, ledergruppe, eksterne representanter, Høgskolestyre, og studentrepresentanter og representanter fra tjenestemannsorganisasjonene. Hovedtema er strategisk grunnlag, kvalitetssikring av tidligere utsendt dokument, og drøfting av spesifikke hovedutfordringer innen høgskolens fire store fagområder teknologi, skole/lærer, økonomi/administrasjon og helse- og sosialfag.
· Møter i prosjektfora ved behov.
· Utredning.

Resultatmål i dokumentform
1. Strategisk grunnlag: 
En kort tilstandsanalyse for HiST, som underlag for strategiprosessen. Er bakgrunnsdokument for styreseminaret og for strategidagen 13. januar. Dokumentet vil kunne bli justert iht. tilbakemeldinger fra deltakerne på strategidagen 13. januar. 
2. Strategisk utspill: 
Et utfordrings- og bestillingsdokument til avdelingene, med innretning til våre 4 faglige hovedområder Helse og sosial, Lærerutdanning og tolk, Teknologi og ingeniør, og Økonomi og ledelse. Dokumentet skal utvikles på basis av Strategisk grunnlag og resultatene av drøftingene på strategidag 13. januar. Bestillingsdokumentet skal, om mulig, vise til fagspesifikke utfordringer og muligheter i årene framover, som kan være relevante i forhold til hovedmålsettinger, strategiske valg og prioriteringer. 
Det utvikles tilsvarende et strategisk utspill med innretning mot administrasjonstjenestene. Nærmere opplegg for det administrative området avklares i rektoratet. 

Hensikten med Strategisk utspill er:
·  At arbeidet med bestillingen på avdelingene gir en konstruktiv impuls til strategidiskusjoner. 
·  At summen av avdelingsbidragene gir godt grunnlag for å utvikle et første grovutkast til strategidokument. 
2.2
Fase 2: Mål for HiST og strategiske valg (uke 4/(5) – 14/(16) )
Aktiviteter
· Arbeid på avdelingene med å respondere på dokumentet Strategisk utspill. Dokumentet sendes også til aktuelle faste utvalg ved HiST (SKU, UFI, Læringsmiljøutvalget) for eventuelle tilbakemeldinger. 

Det utformes subsidiært ett svar fra hvert fagområde. For de fagområder som omfatter flere avdelinger, må arbeidet koordineres. De involverte avdelinger avgjør selv hvordan denne koordineringen skal skje. Subsidiært kan avdelingene levere hver sin tilbakemelding, dersom det blir praktisk vanskelig å få til ett felles arbeid. 

Dekanen/samarbeidende dekaner har ansvaret for å rigge til hensiktsmessige aktiviteter og medvirkning program–, avdelings- og seksjonsnivå. 
· Bearbeiding av avdelingenes responser sentralt til et første grovutkast til strategidokument.
· Strategidager 24.-25. mars. Inviterte deltakere: Styringsgruppen (Høgskolestyret), Prosjektgruppen, HiSTs samlede ledergruppe, og ledere for avdelingsstyrene. På basis av innspill og bearbeiding videreutvikles et grovutkast til ett høgskolefelles strategidokument. Dette utsjekkes mot måltavla og den KD-fastsatte målstrukturen. 
· Utsjekk mot eksterne samarbeidspartnere i egne møter. Eventuelt kan en slik utsjekk skje som ledd av en formell høringsrunde (jfr pkt 2.3). Avklares nærmere.
· Møter i prosjektfora ved behov.

· Endelig høringsutkast utformes. 
Resultatmål i dokumentform
1. Avdelingenes tilsvar på utfordringsdokumentet Strategisk utspill. Tidsfrist for avdelingenes tilbakemelding: Fredag 27. februar.
2. Et første grovutkast til strategidokument bearbeides sentralt, med utgangspunkt i avdelingenes responser. Dette grovutkastet er bakgrunnsmateriale for strategidagene 24. - 25. mars. 
3. Høringsutkast – strategisk plan. Utvikles etter strategidagene 24. - 25. mars.
2.3
Fase 3: Høringsrunde og sluttbehandling i Høgskolestyret (uke 16/(17) – 23)
Aktiviteter
· Interne og eksterne høringsinstanser arbeider med sin høringsuttalelse. 
· Bearbeiding av høringsuttalelsene og rektors framlegg til Høgskolestyret. 
· Høgskolestyrets sluttbehandling 18. – 19. juni, inklusive en seminardag for Høgskolestyret og HiSTs samlede ledergruppe. 

Resultatmål i dokumentform
1. Høringsuttalelser fra høringsinstansene
2. Strategisk plan HiST 2010 – 2015.
*****

III.
Etter strategiprosessen: Implementering

Det er et mål at institusjonen får en godt forankret plan, med hovedmål og ambisjoner som legger rammer for plan- og virksomhetsstyringen på alle nivåer. 

Prioriteringer og konsekvenser av ny strategisk plan skal arbeides inn i det ordinære plan- og budsjettarbeidet for 2010 – 2012, jfr. 3 års syklusen til Kunnskapsdepartementet planverk. Måltavla og eventuelt årshjulet skal justeres. Forholdet mellom underliggende planer og ny strategisk plan for høgskolen må avstemmes. 
****
VEDLEGG: DISPOSISJON FOR STRATEGIDOKUMENTET

I møte 08.01.09 fastsatte Styringsgruppen for strategiprosjektet (Høgskolestyret) følgende veiledende disposisjon for høgskolens framtidige strategidokument:


Visjon

Formål/virksomhetsidé

Verdigrunnlag

Kjerneaktiviteter

Utdanning

· hovedmål

· resultatmål

· strategier

FoU

· hovedmål

· resultatmål

· strategier

Samfunn og arbeidsliv

· hovedmål

· resultatmål

· strategier

Ressurser

Medarbeidere

Studenter

Organisasjon

Økonomi

Infrastruktur

· hovedmål

· resultatmål

· strategier

*****

